पाएं अपने शहर की ताज़ा ख़बरें और फ्री ई-पेपरडाउनलोड करें
मंडावर पुलिस ने मंगलवार रात गांवों में अवैध रूप से गुटखा सप्लाई कर रही एक पिकअप को जब्त किया। थाना प्रभारी नाथूलाल मीना ने वाणिज्यिक अधिकारी को दूरभाष पर सूचना देते हुए बताया कि पिकअप में मामा कंपनी के गुटके भरे हुए है। बुधवार को वाणिज्यिक कर विभाग के सहायक आयुक्त वृत महवा सुमरथलाल मीना मंडावर थाने पहुंचे। उन्होंने चालक के सिर्फ पर्चा बयान दर्ज कर इतिश्री कर ली। उन्होंने पिकअप में भरे गुटखे के बाेरों की भी जांच नहीं की।जानकारी के अनुसार पुलिस को कस्बे के कुछ व्यापारियों द्वारा गुटखे की कालाबाजारी की सूचना लंबे समय से मिल रही थी।
व्यापारी गुटखे की आने वाली सप्लाई को निर्धारित स्थान पर नहीं उतरवाकर आसपास के गांवों में चुपके से भंडारण कर रहे थे। इसे लेकर पुलिस को सूचना मिली कि एक पिकअप तम्बाकू उत्पाद के बोरों से भरी हुई है, जो आसपास के गांवों में अवैध तरीके से गुटखा सप्लाई कर रही है। सूचना के बाद पुलिस ने मंडावर बाईपास पर पिकअप को रुकवाया और चालक से पूछताछ की। चालक के संतुष्टिपूर्वक जवाब नहीं देने पर पुलिस ने पिकअप को थाने लाकर मोटर वाहन अधिनियम के तहत कार्यवाही कर जब्त कर लिया।
व्यापारियों द्वारा फर्जी तरीके से बिल तैयार करवाकर गाडियां मंगवाई जा रही है। मंगलवार को पकड़ी गई पिकअप में भी कई लाख का गुटखा भरा होने के बाद बिल आधी से भी कम राशि के बनाए गए थे। चालक ने पुलिस पूछताछ में बताया कि बिल व बिल्टी के स्थान पर माल नहीं उतरा जा रहा था। मंडावर में उतरा जाने वाला गुटखा समीपवर्ती गांव करणबास में उतारा गया।} वाणिज्यिक कर विभाग के सहायक आयुक्त वृत महवा सुमरथलाल का कहना है कि पिकअप को दौसा कर भवन ले जाकर अधिकारियों के समक्ष पिकअप में भरे गुटखे के बोरों की गिनती की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn